Mars Polar Lander

Mars Polar Lander je druhá z amerických kozmických sond vypustených k Marsu v štartovacom okne na pomedzí rokov 1998-1999. Tento malý pristávací modul mal skúmať južný pól Marsu. Niesol so sebou aj dva malé projektily (penetrátory) pomenované Scott a Amundsen, ktoré sa mali zaboriť meter hlboko do marťanskej pôdy a preskúmať ju. 

Štart prebehol 3. januára 1999. Po opustení zemskej orbity sa vyskytli ťažkosti – automatický orientačný systém nebol schopný sondu správne zorientovať. Technici problém vyriešili. 3. decembra 1999 sonda vstúpila do atmosféry Marsu. Pravdepodobne prečkala zostup vrchnou atmosférou a podľa očakávania následne rozprestrela aj padák, no zrejme predčasne vypla brzdiace motory a roztrieštila sa o povrch Marsu. Už sa nepodarilo nadviazať spojenie ani s ňou, ani s projektilmi, hoci sa o to riadiace stredisko počas januára 2000 pokúšalo.

 Pozri aj 
 Prieskum Marsu kozmickými sondami

 Zdroj 
 Mars Polar Lander v Space-40 

Kategória:Prieskum Marsu
Kategória:Sondy NASA
Kategória:Stratené sondy
Kategória:Neúspešné sondy
Kategória:Kozmonautika v 1999